Foto: Davlat bojxona qo‘mitasi axborot xizmati Surxondaryo viloyati bojxona boshqarmasi “Sariosiyo” chegara bojxona posti Kontrabanda va bojxona qonunchiligi buzilishiga qarshi kurashish guruhi tomonidan navbatdagi qonunbuzilish holatiga chek qo‘yildi. Qo‘shni mamlakatdan yurtimizga piyoda kirib kelgan fuqaro R.N. o‘zi bilan olib kelgan qo‘l yuklarida taqiqlangan va deklaratsiyalanadigan tovarlar yo‘qligini ma’lum qilgan bo‘lsa-da, biroq bojxona nazorati jarayonida bu narsa tamoman aksi bo‘lib chiqdi. Bu haqda Davlat bojxona qo‘mitasi axborot xizmati xabar bermoqda Ushbu shaxsning sumkasi ichida hech qanday hujjatlari bo‘lmagan jami 115 dona pichoqlar va kastetlar borligi aniqlandi. Hozirda mazkur holat yuzasidan tekshiruv harakatlari olib borilmoqda.